jkorsvik/nowiki_second_scrape_merged huggingface dataset:
Arvid Andenæs

Arvid Andenæs (født 1. mars 1954 på Vereide i Gloppen kommune) er en norsk bedriftsleder, og var administrerende direktør i Sparebanken Sogn og Fjordane 2001 til 2016. Våren 2009 ble han av valgkomiteen innstilt som presidentkandidat til Norges håndballforbund.


== Biografi ==
Andenæs er født og oppvokst på gården Andenes vest for Vereide i Gloppen kommune. Han er utdannet siviløkonom og har mastergrad innen management. Han var regiondirektør for Fokus Bank avdeling Nord-Norge, før han i april 2001 fikk stilling som administrerende direktør i Sparebanken Sogn og Fjordane i Førde.
Han har bakgrunn som håndballspiller for blant annet Gloppen Håndballklubb, og har siden også vært håndballdommer. Han er farbror til håndballspilleren June Andenæs. 


== Se også ==
Liste over kjente personer fra Gloppen kommune


== Referanser ==


== Eksterne lenker ==
nrk.no: Fylkesleksikon
Paul Addo

Paul Addo (født 14. juni 1990) er en ghanesisk fotballspiller som fra 31. desember 2018 er klubbløs. Han har tidligere spilt for Odd Grenland og Strømmen. (Lån). 
Addo var kaptein for Ghanas U-17 landslag da de tok fjerdeplassen i U-17 verdensmesterskapet i 2007. Før 2009-sesongen var Addo på prøvespill i Løv-Ham og signerte kontrakt med laget. I løpet av sesongen trente Addo med Brann, som en del av samarbeidet mellom Løv-Ham og Brann. Etter sesongen spilte han også for Brann mot Viking i Thomas Pereira sin testemonialkamp.Etter 2009-sesongen ble Løv-Ham og Hønefoss enige om en overgang for Addo, samtidig som Bjørn Dahl gikk fra Hønefoss til Løv-Ham. På grunn av at Addos agent sitt agenthonorar ikke ble akseptert av Hønefoss ble avtalen ikke gjennomført. Foran 2011-sesongen signerte Addo en ny kontrakt med Løv-Ham ut 2013-sesongen og var også på prøvespill i Odd Grenland. Natt til 31. mars 2011 ble Odd Grenland og Løv-Ham enige om en overgang på Addo. Avtalen gikk ut på et års lån og Odd Grenland sikret seg også opsjon på kjøp av spilleren. Låneavtalen ble senere omgjort til en permanent overgang, men i april 2013 gikk Addo på lån til Strømmen.


== Referanser ==


== Eksterne lenker ==
 (en) Paul Addo – kategori av bilder, video eller lyd på Commons 
(en) Paul Addo – FIFA 
(en) Paul Addo – Transfermarkt 
(en) Paul Addo – Soccerway 
(en) Paul Addo – FBref
Markku Paasonen

Markku Paasonen (født 14. november 1967 i Uleåborg) er en finsk forfatter. Han debuterte i 1997 med diktsamlingen Aurinkopunos (1997, Solveven) fulgt av samlingen Verkko (1999, Nettet) og prosadiktsamlingene Voittokulku (2002, Seierstog) og Lauluja mereen uponneista kaupungeista (2005, Sanger om sunkne steder). Lauluja mereen uponneista kaupungeista var en av de to finske nominerte til Nordisk råds litteraturpris i 2007.Han er gift med forskeren og forfatteren Ranya Paasonen.


== Priser (utvalg) ==
2002 – Statspriset för litteratur


== Referanser ==
Ytre Rymden Dansskola

Ytre Rymden Dansskola er en norsk produsentduo bestående av Marius Våreid og Jarle Bråthen. Produsentduoen er del av den norske Oslo-disco-scenen. Musikken er sjangeroverskridende, med elementer av nu-disco, house og dub.


== Diskografi ==
Album:

Ytre Rymden Dansskola (Full Pupp, 2009)Singler:

«Kjappfot»/«Magadrag» (12") (Full Pupp, 2007)
«Afterski» (12") (Full Pupp, 2008)
«Bange Anelser» (12") (Full Pupp, 2009)


== Kilder ==
Bernt Erik Pedersen (25. november 2008). «Full Pupp - hvem er hvem?», Dagsavisen.no (lest 1. juli 2014). «Duo bestående av Marius Våreid og Jarle Bråthen. Slipper debutalbum på Full Pupp i løpet av 2009.»
Bernt Erik Pedersen (27. april 2010). «Her er Oslos disco-sjefer», Dagsavisen.no (lest 1. juli 2014)
James Tomkins (fotballspiller)

James Oliver Charles Tomkins (født 29. mars 1989) er en engelsk fotballspiller som spiller for Crystal Palace FC.
Han skåret sitt første mål for klubben i 2-0 seieren mot Sunderland den 4. april 2009.


== Referanser ==


== Eksterne lenker ==
(en) James Tomkins (association football player) – kategori av bilder, video eller lyd på Commons 
(en) James Tomkins – Olympedia 
(en) James Tomkins – Sports-Reference (OL-resultater – arkivert) 
(en) James Tomkins – Storbritannias olympiske komité 
(en) James Tomkins – Transfermarkt 
(en) James Tomkins – Soccerbase.com 
(en) James Tomkins – FootballDatabase.eu 
(en) James Tomkins – Soccerway 
(en) James Tomkins – FBref
Vasilios Kalogeracos

Vasilios Kalogeracos (født 21. mars 1975 i Perth) er en tidligere australsk fotballspiller av gresk opphav som har spilt for klubber i England, Malaysia og Australia. Kalogeracos var regnet som en skuddvillig angrepsspiller med spisskompetanse i sin hurtighet. I Norge er han mest kjent for sitt opphold hos Hamarkameratene.
Kalogeracos har blant annet spilt for Birmingham City, Stevenage Borough, Kuala Lumpur FA, Floreat Athena, Perth Glory, Stockport County og South Melbourne i tillegg til flere australske klubber på øverste nivå. I mai 2000 var Kalogeracos på et tre måneders langt låneopphold hos Hamarkameratene fra Perth Glory, hvor han skåret fire mål i løpet av ti kamper. Kalogeracos har for øvrig også landslagskamper for aldersbestemte lag i Australia.


== Referanser ==


== Eksterne lenker ==
(en) Vasilios Kalogeracos – WorldFootball.net 
Weltfussball.at – Kalogeracos' spillerprofil hos Weltfussball
HamKam.no – Kalogeracos' spillerprofil hos Hamarkameratene
Beluga Group

Beluga Group var et tysk tunggodsrederi med hovedkontor i Bremen, som gikk i konkurs i mars 2011. Beluga Group hadde mer enn 40 tunggodsskip med en løftekapasitet på mer en  240 tonn.


== Historie ==
Beluga Shipping GmbH ble grunnlagt i Bremen i desember 1995 grunnlagt i Bremen som fraktoperatør. I 1998 ble det første tunggodstransportskipet MS «Beluga Performer» satt i tjeneste. I 1999 kom det første selvbygde skipet til rederiet MS «Werder Bremen». I de følgene årene vokste selskapet raskt, og hadde på det meste 61 tungtransport skip. Den internasjonale tiltredelsen til Beluga Group tok seg sterkt opp i 2003 da de tok over det nederlandske GenChart B.V. og åpnet et kontor i Beijing. I 2004 Åpnet de kontorer i Houston og Shanghai. Beluga Group øke årsomsetning fra 2006 på 175 mill. til 410 mill euro i 2008 på grunn av den store veksten på flåten.


== Referanser ==


== Eksterne lenker ==
Offisielt nettsted 
(en) Beluga Group – kategori av bilder, video eller lyd på Commons
Mark Iuliano

Mark Iuliano (født 12. august 1973 i Cosenza) er en italiensk tidligere fotballspiller som hovedsakelig spilte i forsvar. Han hadde stor suksess mens han spilte for Juventus på 1990-tallet. Han forlot Juventus til fordel for RCD Mallorca, før han returnerte til Sampdoria i 2006, men uten stor suksess. Deretter fikk han én sesong i FC Messina Peloro før han gikk til Ravenna Calcio.  
Iuliano ble i 2008 utestengt i 22 måneder for å ha testet positivt på kokain.


== Referanser ==


== Eksterne lenker ==
(en) Mark Iuliano – FIFA 
(en) Mark Iuliano – Transfermarkt 
(en) Mark Iuliano – Transfermarkt (manager) 
(en) Mark Iuliano – national-football-teams.com 
(en) Mark Iuliano – WorldFootball.net 
(en) Mark Iuliano – FootballDatabase.eu 
(en) Mark Iuliano – EU-Football.info 
(en) Mark Iuliano – FBref
Landsorganisasjonen for Romanifolket

Landsorganisasjonen for Romanifolket (LOR) er en norsk interesseorganisasjon for mennesker av romanislekt. Organisasjonen ble stiftet 25. februar 2000 i Kristiansand. LOR jobber for å spre informasjon om romanifolket og dets kultur til medlemmer og storsamfunn, samt å formidle romanifolkets opphav og historien til menneskene som ble tatt av Norsk misjon blant hjemløse.
Organisasjonen skal kjempe for romanifolkets interesser overfor myndigheter og fagpersonell. LOR har medlemmer i hele landet og regionale organisasjoner i Oslo/Viken, Telemark, Vestfold og Hordaland.LOR samarbeidet med Lillesand by- og sjøfartsmuseum, Lillesand kommune og German Trondsen om å redde det siste huset fra de reisende/båtreisende fra den perioden de ble tvunget på land. Huset sto på Stykkene i Lillesand. Den 17. august 2022 ble huset flyttet.


== Referanser ==


== Eksterne lenker ==
Offisielt nettsted
Kovalam

Kovalam er en by ved Det arabiske hav i Kerala i Sør-India. Byen ligger 16 km. utenfor Thiruvananthapuram. 
Kovalam betyr skog med palmer.


=== Strender ===

En strand er oppkalt etter fyret og heter derfor Lighthouse Beach.
Kovalam har tre strender, adskilt av fremspringene klipper. Sammen danner de en 17 km. lang halvmåneformet kystlinje.


=== Turisme ===
Det finnes mange turisthoteller i og rundt Kovalam. Havnen Vizhinjam med gamle hindutempler, store kirker og en moské ligger innen en 3 km. radius. Den foreslåtte transitthavnen i Vizhinjam ligger nær Kovalam.


== Galleri ==

		
		
		
		
		
		
		


== Eksterne lenker ==
Kovalam – Beach Town on the Arabian Sea, IndiaOuting.com
Kovalam Beach - Thiruvananthapuram, indiatourism.ws
Alternative South India / Kerala, Yoga Holidays in S. India
EM i turn for menn 1998

Det 23. europamesterskapet i turn for herrer ble arrangert i St. Petersburg i Russland den 23. til 26. april 1998.


== Resultater ==


=== Lagkonkurranse ===


=== Individuell mangekamp ===


=== Apparatfinaler ===


==== Frittstående ====


==== Bøylehest ====


==== Ringer ====


==== Hopp ====


==== Skranke ====


==== Svingstang ====


== Medaljeoversikt ==


== Se også ==
Europamesterskapet i turn 1998 for kvinner


== Eksterne lenker ==
Offisielle resultater
Ryo Yamazaki

Ryo Yamazaki (山崎良, Yamazaki Ryo, født 1. juli 1972) er en japansk synthesizerprogrammer som produserer videospillmusikk for Square Enix. Han har også komponert låter for Front Mission 4, Front Mission Online og Dirge of Cerberus: Final Fantasy VII. Han er kjent for å ha jobbet sammen med Masashi Hamauzu på mange lydspor. Yamazaki ble født i prefekturet Niigata i Japan.


== Referanser ==
Liard (elv)

Liard er ei elv i Yukon, Britisk Columbia og Nordvestterritoriene i Canada. Den er ei sideelv til elva Mackenzie, og er 1 115 km lang, med et nedbørfelt på 277 100 km².
Elva har utspring i Pellyfjellene i den sørøstlige delen av Yukon, og renner derfra mot sørøst. Ved Watson Lake renner elva inn i Britisk Columbia, og den svinger deretter gradvis mot nordøst og inn i Nordvestterritoriene. Elva munner ut i Mackenzie ved Fort Simpson. 
I det øvre løpet er Liard stri med mange stryk, og renner gjennom kløfter og dype daler. Den nedre delen har derimot svakt fall, og den er seilbar fra munningen ved Fort Simpson til Fort Liard, 260 km oppover elva. Landskapet langs elva består hovedsakelig av taiga og myr. 
Elvenavnet kommer fra det franske navnet på en spesiell type poppel som vokser i store mengder langs deler av elva. 
Den første europeeren som utforsket elva var John McLeod fra Hudson's Bay Company i 1831.
De største sideelvene er South Nahanni, Petitot, Fort Nelson, Kechika og Frances.


== Eksterne lenker ==
(en) Liard River – kategori av bilder, video eller lyd på Commons 
Kart og fotos
Masashi

Masashi er et japansk fornavn som brukes mest for menn.
Folk ved navn Masashi inkluderer:

Masashi Abe 阿部 雅司 (kombinertløper)
Masashi Asaki まさし (manga-kunstner)
Masashi Ebara 正士 (seiyu)
Masashi Fujimoto (skuespiller)
Masashi Hamauzu 正志 (komponist)
Masashi Kishimoto 斉史 (manga-kunstner)
Masashi Kato 真志 加藤 (fristilsvømmer)
Masashi Kawakami 雅史 川上 (bokser)
Masashi Motoyama 雅志 (footballspiller)
Masashi Nakayama 雅史 (footballspiller)
Masashi Oiso 雅志 (Magic: The Gathering-spiller)
Masashi Oguro 将志 (footballspiller)
Masashi Ozaki 将司 (golfspiller)
Masashi Sada まさし, ekte navn: 雅志 (musiker)
Masashi Sugawara 正志 (seiyu)
Masashi Tanaka 政志 (manga-kunstner)
Masashi Tashiro まさし (TV-personlighet)
Masashi Ueda まさし (manga-kunstner)
Slovakias presidenter

Slovakias presidenter er en liste som omfatter presidenter i Slovakia fra 1993 til nå. Fra 1939 til 1945 var Jozef Tiso president i landet, og i perioden fra 1945 til 1992 var landet en del av Tsjekkoslovakia.


== Slovakia siden 1993 ==
Slovakias president er statsoverhodet i staten Slovakia. Det meste av presidentens makt er seremoniell. Da Slovakia permanent ble selvstendig som et resultat av oppsplitningen av Tsjekkoslovakia i 1993, ble statsministerenden utøvende president. Deretter ble presidenten valgt av parlamentet for en femårig periode. I 1998 var parlamentet ute av stand til å velge en president, og statsministeren samt parlamentets talsmann ble utøvende presidenter. Da parlamentet etter et år ennå ikke hadde blitt enige om hvem som skulle bli president ble grunnloven endret, slik at presidenten kunne bli valgt av folket, og ikke parlamentet. Presidentvalg har blitt avholdt i 1999, 2004 og 2009. For å bli president må en kandidat få 50% av stemmene. Hvis det ikke skjer i første valgomgang, holdes en ekstra valgrunde.

Statsministeren og parlamentets president som fungerende president: 

Vladimír Mečiar (1. januar 1993 – 2. mars 1993)
Vladimír Mečiar (2. mars 1998 – 30. oktober 1998) og Ivan Gašparovič (14. juli 1998 – 30. oktober 1998)
Mikuláš Dzurinda (30. oktober 1998 – 15. juni 1999) og Jozef Migaš (30. oktober 1998 – 15. juni 1999)


== Eksterne lenker ==
(sk) Offisielt nettsted 
(en) Offisielt nettsted 
(en) Presidents of Slovakia – kategori av bilder, video eller lyd på Commons
Zwolle

Zwolle er hovedstaden i den nederlandske provinsen Overijssel. Byen har 125 709 innbyggere (2017) og ligger ved elvene IJssel, Zwarte Water, Aa og Vecht. Zwolle er en tidligere Hansaby. Zwolle fikk bystatus i 1230 og det er mange historiske bygg fortsatt til stede i byen.


== Historie ==
Området har vært bosatt siden steinalderen og i romertida var området bosatt av saliske frankere. 
Den moderne byen ble grunnlagt rundt 800 av frisiske kjøpmenn og troppene til Karl den store. Navnet Zwolle kommer av ordet Suolle, som betyr «ås» (jfr. det norske verbet «å svelle»). Denne åsen er mellom de fire elvene rundt byen, IJssel, Vechte, Aa og Zwarte Water. Åsen var det eneste i området som ikke ble oversvømmet av flom fra elvene. 
Zwolle ble først nevnt i skriftlige kilder i 1040 da en kirke til St. Mikael ble bygd. Kirka ble renovert i første halvdel av 1400-tallet og eksisterer fremdeles som Sint Michaëlskerk.
31. august 1230 ga biskopen av Utrecht Zwolle bystatus og byen ble medlem av Hansaforbundet i 1294. I 1361 ble byen med i krigen mellom Hansaforbundet og Valdemar IV av Danmark. I 1370 avsluttet Stralsundtraktaten krigen og Zwolle fikk en vitte, en handelskoloni, i Skåne i Sverige. Zwolle var også en av hansabyene som drev handel på Bryggen i Bergen. Gullalderen for Zwolle kom på 1400-tallet. Det ble drevet mye handel langs elvene og byen hadde et stort fiskemarked og det viktigste kvegmarkedet i Nederland etter Rotterdam. Andre viktige næringer var bomullsprodukusjon, jernproduksjon, båtbygging, farging og bleking, spinning, taulaging og saltproduksjon.


== Transport ==
Flere hovedveier går forbi Zwolle og siden 1864 har byen hatt jernbanestasjon. I dag går det tog i sju retninger fra Zwolle (Kampen, Leeuwarden, Groningen, Emmen, Enschede, Arnhem/Nijmegen og Amersfoort).
En ny jernbane fra Zwolle til Lelystad åpnet i 2012. Linja kuttet reisetiden fra Zwolle, og områdene lenger nord, til Amsterdamområdet kraftig.


== Bilder ==

		
		


== Referanser ==


== Eksterne lenker ==
Offisielt nettsted 
(nl) Offisielt nettsted 
(en) Zwolle – kategori av bilder, video eller lyd på Commons 
(en) Zwolle – galleri av bilder, video eller lyd på Commons
Flint Tønsberg

Flint Tønsberg (stiftet som Vallø Idrettsforening 28. april 1917) er et allianseidrettslag fra Søndre Slagen i Tønsberg. Flint ble i første omgang stiftet som en fotballklubb, men siden er flere andre idrettsgrener integrert, og i dag omfatter Flint også grupper for håndball samt grupper for mosjon og barneidrett. 
Flint er et av de største idrettslagene i Vestfold, og klubben innviet et nytt klubbhus i mai 2015. Klubbhuset er lokalisert på Løveid ved Tolvsrød, med tilhørende idrettsanlegg og baner. I tillegg brukes en rekke lokale gress- og grusbaner, skolegymsaler, samt Slagenhallen ved siden av Presterød ungdomsskole.


== Fotball ==
Sesongen 2019 spiller Flint i 3. divisjon etter å ha rykket opp fra 4. divisjon. Klubben spilte før 2019-sesongen fem sesonger i 4. divisjon (2014 til 2018). Flint har i en årrekke, sammen med en rekke andre lokale fotballklubber i Tønsberg-området, hatt et samarbeid der de har sendt spillere (i all hovedsak unge spillere) til FK Tønsberg og spill i 3. divisjon. Klubbens A-lag for damer spiller for tiden i 4. divisjon.


=== Tabell ===


=== Tabellene 2014-2018 (4. divisjon) ===


=== 2014 ===


== Håndball ==
Klubbens kvinnelag i håndball vant 1. divisjon i sesongen 2009/2010 og spilte i Postenligaen (eliteserien) fra sesongen 2010/11 til og med sesongen 2013/14. De spiller sine kamper i Slagenhallen, men bruker Flinthallen til treninger og kamper for sine yngre aldersgrupper.


=== Tabellen ===


== Referanser ==


== Litteraturliste ==
Brustad, Arne, red. (1952). Aktive fotballspillere. B. 1. Oslo: Idrettsforlaget. s. 752 sider. 


== Eksterne lenker ==
Offisielt nettsted
Alain Peyrefitte

Alain Peyrefitte (født 26. august 1925 i Nayac i Aveyron i Frankrike, død 27. november 1999 i Paris) var en fransk akademiker og politiker.


== Liv og virke ==
Peyrefitte var en av Charles de Gaulles betrodde rådgivere. Han hadde en lang tjenestetid i det offentlige, blant annet som diplomat i Vest-Tyskland og Polen.
Han var informasjonsminister fra 1962 til 1966, og senere justisminister fra 1977 til 1981, og ble da involvert i affæren rundt Robert Boulins mysteriøse død i 1979.Han ble medlem av Académie française i 1977. 
Han forfattet L’Empire immobile ou le choc des mondes  og Quand la Chine s'éveillera... le monde tremblera.
Utenfor Frankrike ble han antagelig best kjent for boken Le Mal Français, der han drøfter om det kan være noe i franskmenns karakter eller franske gener som har forårsaket visse av landets stadig tilbakevendende problemer.


== Verker ==
1946 : Rue d'Ulm, chroniques de la vie normalienne
1947 : Le Sentiment de confiance, essay
1948 : Les Roseaux froissés, roman
1949 : Le Mythe de Pénélope, essay
1961 : Faut-il partager l'Algérie ?, essay
1973 : Quand la Chine s'éveillera… le monde tremblera, essay
1976 : Le Mal français, essay
1981 : Les Chevaux du lac Ladoga – la justice entre les extrêmes, essay
1983 : Quand la rose se fanera, essay
1985 : Encore un effort, Monsieur le Président, essay
1989 : L’Empire immobile ou le choc des mondes,historie
1990 : La Tragédie chinoise, essay
1993: The collision of two civilisations: the British expedition to China in 1792-4, London: Harvill, 1993 ISBN 0-00-272677-7)
1995 : La Société de confiance
1997 : La Chine s'est éveillée.
1994–2000 : C'était de Gaulle, memoarer


== Referanser ==


== Eksterne lenker ==
Qianlong Meets Macartney
Gullfeber

Gullfeber (originaltittel: The Gold Rush) er en amerikansk stumfilm-komedie fra 1925 skrevet, produsert og regissert av hovedrolleinnehaveren Charlie Chaplin i sin rolle som Vagabonden. Dessuten medvirker Georgia Hale, Mack Swain, Tom Murray, Henry Bergman og Malcolm Waite i filmen.
Filmen ble en stor økonomisk suksess, og regnes som en av de mest innbringende stumfilmene noensinne.


== Handlingsreferat ==
Big Jim, som leter etter gull under Gullrushet i Klondike, har nettopp funnet enorme gull-forekomster. En annen gull-jeger, The Lone Prospector, går seg vill i en enorm snøstorm, når han også er på leting etter gull. Han snubler inn i hytta til Black Larsen, en etterlyst kriminell. Larsen prøver å kaste ut Prospector når Jim også kommer snublende inn. Larsen prøver å skremme begge ut ved hjelp av et gevær, men blir overmannet av Jim. De tre blir enige om en liten våpenhvile som lar alle tre bli i hytta under snøstormen.
Uværet tar så lang tid at maten deres går tom, og de trekker lodd om hvem som må ut i stormen for å skaffe seg noe å spise. Larsen taper, og må forlate hytta. Når han er ute og leter etter mat, ser han Jims gull-forekomster og bestemmer seg for å ta Jim i bakhold der når Jim kommer tilbake. I mellomtiden blir de to i hytta så desperate at de spiser en av Prospectors sko. Senere får Jim hallusinasjoner, forestiller seg Prospector som en gigantisk kylling og angriper ham. I det øyeblikket kommer en bjørn inn i hytta som de dreper, og forsyner dem mat. Når stormen avtar, forlater begge hytta. Jim vender tilbake til gull-forekomsten sin. Men der blir han slått ut av Larsen med en spade.
Når han forsøker å stikke av med litt av gullet, blir Larsen drept av et skred. Jim får igjen sin bevissthet, men har mistet hukommelsen etter slaget. Når han endelig kommer tilbake til nærmeste by, er hukommelsen hans delvis gjenopprettet. Han husker at han hadde funnet mye gull, at forekomsten var nær en viss hytte, og at han hadde bodd i hytta sammen med Prospector. Men han huske rikke plasseringen til gullet eller hytta. Så han begynner å lete etter Prospector, og håper at han kan føre Jim til hytta igjen. Jim og Prospector finner hytta, og overnatter der. Men over natten blåser en annen snøstorm hele hytta over en klippe, rett ved Jims gull-forekomster. Men hytta havner farlig nær stupet, og de forsøker å unnslippe før hele bygningen faller fra hverandre.


== Medvirkende ==
Charlie Chaplin som den ensomme prospektor
Georgia Hale som Georgia
Mack Swain som Big Jim McKay
Tom Murray som Black Larsen
Henry Bergman som Hank Curtis
Malcolm Waite som Jack Cameron


== Eksterne lenker ==
(en) Gullfeber på Internet Movie Database 
(no) Gullfeber hos Filmfront 
(sv) Gullfeber i Svensk Filmdatabas 
(da) Gullfeber i Danmark Nationale Filminstitut 
(fr) Gullfeber på Allociné 
(nl) Gullfeber på MovieMeter 
(en) Gullfeber på AllMovie 
(en) Gullfeber på Turner Classic Movies 
(en) Gullfeber på Rotten Tomatoes 
(en) Gullfeber på Box Office Mojo 
(en) Gullfeber hos Filmsite.org
Bibliografi
Torch

Torch er et hardcore/metalcore-band fra Trondheim som ble dannet i 1999. Bandets første album «Death to perfection» ble utgitt av Kong Tiki Records i 2006.

Deres siste plate «Pt. IV: A New Beginning» ble utgitt i 2011 på det norske plateselskapet MBN. Bandet stod for produksjonen selv og utgivelsen ble mikset av Steve Evetts, som har produsert musikk for mange kjente band i sjangeren.Oktober 2011 var Torch på turne i India sammen med det indiske metallbandet Undying Inc.


== Medlemmer ==
Bass/Vokal: Tommy Kviseth
Trommer/Vokal: Thomas Farstad
Vokal: Marius Forbord
Gitar/Vokal: Jørgen Sporsheim Berg
Gitar: Ola Pettersen


== Diskografi ==
Visions of... EP (2003)
Death to Perfection (2006)
Torch Cassette EP (2008)
Pt. IV: A New Beginning (2011)


== Eksterne lenker ==
(en) Torch på Discogs 
(en) Torch på MusicBrainz 
Torch på Facebook
Hjemmeside
Torch på Myspace Music
Christoffer Valkendorf

Christoffer Valkendorf eller Christopher Walkendorff, født 1. september 1525 på Glorup gods på Fyn, død 17. januar 1601 i København, var en dansk-norsk adelsmann. Han viktigste virke i riksdelen Norge var som lensherre på Bergenhus i  1556 til 1560. 


== Valkendorf og hanseatene ==
Etter at Valkendorf ankom Bergen, ble det begått flere uoppklarte mord i noen av byens mange bordeller, og Valkendorf fikk revet en rekke av horehusene. Han fikk deretter i stor grad avviklet hanseatenes privilegier og monopol i Bergen. De tyske håndverkerne ble tvunget til å overholde norsk lov og fikk valget mellom å sverge troskapsed til kongen eller reise. I 1559 måtte 59 tyske håndverkere reise. Etter tronskiftet i 1559 falt Valkendorf i unåde hos kong Fredrik II. Valkendorf følte seg truet, og i 1560 flyktet han til Sachsen. Som lensherre på Bergenhus ble han avløst av Erik Rosenkrantz som ankom Bergen 21. juli 1560. Valkendorf ble begravet i Vor Frue Kirke i København.


== Bergen rådhus ==
Valkendorf fikk oppført et murhus på eidet mellom Vågen og dagens Lille Lungegårdsvann som han i 1568 ga i gave til byen. Dette huset ble byens rådhus, og er nå kjent som det gamle rådhus. Før dette var lå byens rådstue på Tyskebryggen. Det gamle rådhus inneholder i dag Bergens bystyresal, hvor det også henger et portrettmaleri av Valkendorf. En stund trodde en også, feilaktig, at det var Valkendorf som hadde bygget Rosenkrantztårnet, og det har derfor også vært kalt Valkendorftårnet.


== Referanser ==


== Eksterne lenker ==
Norsk biografisk leksikon
Dansk Biografisk Lexikon (Dansk, utgitt 1887 – 1905)
Walkendorff's Tower